Πατάτες γιαχνί σε ομελέτα
Μια πρωτότυπη ιδέα για να συνδυάσουμε πατάτες με αυγά. Δοκιμάστε την και σε λίγα λεπτά θα έχετε ένα νοστιμότατο πιάτο.
περίπου 1 1⁄2 φλιτζ. τσαγιού πατάτες γιαχνί, κομμένες σε μικρούς κύβους, 6 αυγά, κατά προτίμηση βιολογικά, 1/3 φλιτζ. τσαγιού γιαούρτι, 1/2 φλιτζ. τσαγιού τυρί τριμμένο (όποιο κίτρινο τυρί προτιμάμε, π.χ. γραβιέρα, κασέρι ή άλλο), 1 κουτ. σούπας ελαιόλαδο
Για να φτιάξουμε τις πατάτες γιαχνί σε ομελέτα, ξεκινάμε χτυπώντας καλά τα αυγά σε ένα μπολ, προσθέτουμε τις πατάτες, το γιαούρτι και το τυρί και ανακατεύουμε. Βάζουμε ένα μεγάλο τηγάνι στη φωτιά και ζεσταίνουμε το ελαιόλαδο καλά. Προσθέτουμε την ομελέτα και όταν αρχίζει να πήζει 2 πόντους από τα τοιχώματα -θα χρειαστούν περίπου 5 λεπτά- τη σκεπάζουμε με ένα μεγάλο καπάκι ή με ένα πιάτο, γυρίζουμε ανάποδα το τηγάνι πάνω στο πιάτο και αδειάζουμε την ομελέτα από την άψητη πλευρά μέσα στο τηγάνι, ώστε να ψηθεί για άλλα 2 λεπτά από την άλλη πλευρά.Τη συνοδεύουμε με πράσινη σαλάτα ή χόρτα βραστά.
Αυγά,Γιαούρτι,Πατάτες